
సామాన్యులకు విద్య, వైద్యం అందిన రోజే సమాజం బాగుపడుతుందనే కాన్సెప్ట్తో తెరకెక్కుతున్న చిత్రం ‘మేరా భారత్ మహాన్’. ప్రథ ప్రొడక్షన్స్ పతాకంపై భరత్ దర్శకత్వంలో డా.శ్రీధర్ రాజు ఎర్ర, డా. తాళ్ల రవి, డా. టీపీఆర్ నిర్మిస్తున్నారు. అఖిల్ కార్తిక్, ప్రియాంక శర్మ జంటగా నటిస్తున్నారు. ఈ సినిమా ప్రారంభోత్సవం హైదరాబాద్లోని అన్నపూర్ణ స్టూడియోలో బుధవారం జరిగింది. నిర్మాతలు మాట్లాడుతూ ‘‘సమకాలీన అంశాలకు కమర్షియల్ హంగులు జోడించి ఓ సందేశాత్మక చిత్రంగా తెరకెక్కిస్తున్నాం.  దేశం బాగుపడాలంటే యువత సంకల్పించాలి. యువతను చైతన్య పరిచే చిత్రమిది. ఇందులో మంచి లవ్స్టోరీని మిళితం చేశాం’’ అని అన్నారు. దర్శకుడు మాట్లాడుతూ ‘‘‘భారతీయుడు’, ‘అపరిచితుడు’, ‘ఠాగూర్’ చిత్రాల తరహాలో సాగే సినిమా ఇది. టైటిల్, క్యాప్షన్ ఆకట్టుకుంటాయి. కేరళ, వరంగల్, హైదరాబాద్లో చిత్రీకరిస్తాం’’ అని చెప్పారు. ఈ చిత్రానికి ఎగ్జిక్యూటివ్ నిర్మాత: సోమర్తి సాంబేశ్.

saamaanyulaku vidya, vaidyam andina roje samajam bagupadutundane conseptto terakekkutunna chitram ‘mera bharat mahan’. pratha productions pataakampai bharat darsakatvamlo daa.shreedhar raju erra, daa. taalla ravi, daa. tpr nirmistunnaaru. akhil kartik, priyaanka sharma jantagaa natistunnaaru. ee sinima praarambhotsavam hyderabadloni annapurna studiolo budhavaaram jarigindi. nirmaatalu maatlaadutuu ‘‘samakaaleena amsaalaku comersial hangulu jodinchi oo sandesaatmaka chitramgaa terakekkistunnam.  desham bagupadalante yuvata sankalpinchaali. yuvatanu chaitanya pariche chitramidi. indulo manchi lavstorini militam chesham’’ ani annaru. darsakudu maatlaadutuu ‘‘‘bhaarateeyudu’, ‘aparichitudu’, ‘tagur’ chitraala tarahaalo saage sinima idhi. titil, caption aakattukuntaayi. kerala, varangal, hyderabadlo chitrikaristam’’ ani cheppaaru. ee chitraaniki egjicutive nirmaata: somarti sambesh.